Ice Cream Cake (EP)

***Ice Cream Cake*** ialah album mini pertama oleh kumpulan wanita Korea Selatan, Red Velvet. Album ini dikeluarkan secara digital pada 17 Mac 2015 dan secara fizikal pada 18 Mac. Album ini dikeluarkan dalam dua versi dan mengandungi enam lagu bersama dua lagu utama, "Ice Cream Cake" dan "Automatic".

## Latar belakang
Pada 11 Mac 2015, SM Entertainment secara rasminya memperkenalkan bekas ahli SM Rookies, Yeri sebagai ahli baru Red Velvet melalui sebuah video di laman YouTube mereka. Pada hari yang sama, mereka mendedahkan tajuk album kumpulan ini sebagai *Ice Cream Cake*. Pada 14 Mac, video muzik untuk lagu 'Automatic' dikeluarkan. SM Entertainment mengesahkan bahawa kumpulan ini akan mempromosi lagu "Ice Cream Cake" dan "Automatic".

## Promosi
SM Entertainment mengumumkan sebuah program bernama *Ice Cream TV* dimana kumpulan ini akan mempromosi album baru mereka. Kumpulan ini mempersembahkan lagu mereka secara langsung di dalam rancangan yang disiarkan melalui Naver Music dan diacarakan oleh ahli Shinee, Minho. Selain daripada persembahan langsung, kumpulan ini juga membincangkan album baru ini dan kemunculan kembali mereka.

Kumpulan ini mula mempromosi lagu "Automatic" dan "Ice Cream Cake" dalam rancangan muzik pada 19 Mac. Mereka mempersembahkan lagu ini dalam *[[M Countdown|M! Countdown]]*, disusuli dengan persembahan dalam *[[Music Bank (rancangan TV)|Music Bank]]* pada 20 Mac dan *[[Inkigayo]]* pada 22 Mac. Mereka kembali ke *Music Bank* seminggu kemudian dan memenangi trofi program muzik pertama mereka. Mereka mengadakan persembahan luar negara pertama mereka untuk "Ice Cream Cake" dalam sebuah konsert SMTOWN di Taiwan. Kumpulan ini juga mempromosi dan mempersembahkan lagu dari album ini di Filipina untuk *Best of the Best K-pop Concert* pada 12 April, sebuah konsert yang juga menampilkan Super Junior, Girls' Generation dan BTOB. Kumpulan ini juga mengadakan promosi pertama mereka di Amerika Syarikat semasa KCON pada 2 Ogos di Staples Center, Los Angeles.

## Video muzik
Dikeluarkan pada 16 Mac 2015, video muzik "Ice Cream Cake" menampilkan koreografi oleh Kyle Hanagami yang juga bekerja bersama kumpulan ini untuk lagu "Be Natural". Video muzik ini dirakam di Palmdale, California, menggunakan padang pasir California dan sebuah motel sebagai latar belakang untuk kebanyakan babak. Sebelum pengumuman bahawa beliau ditambah dalam kumpulan ini, empat ahli asal dan ahli baru, Yeri dilihat menjalani penggambaran video muzik pada bulan Februari dengan tajuk lagu diura-urakan menjadi "Blonde Girl".

## Penerimaan
Album ini menduduki tempat pertama dalam Carta Album Mingguan Gaon dan ditempat kedua dalam Carta Album Dunia *[[Billboard]]*. Album ini juga menduduki tempat ke–25 dalam carta Top Heatseekers Billboard pada 4 April 2015. "Ice Cream Cake" menduduki tempat ke–4 dalam Carta Gaon dan menduduki tempat ke–3 dalam Carta Lagu Digital Dunia *[[Billboard]]*. Lima lagu lain daripada album ini juga tersenarai dalam Carta Gaon. "Ice Cream Cake" menjadi video K-pop yang paling banyak ditonton di seluruh dunia untuk bulan Mac manakala "Automatic" menduduki tempat ke–6. "Ice Cream Cake" juga menduduki tempat pertama di Amerika manakala "Automatic" di tempat ke–4. Album ini merupakan album paling laris oleh kumpulan wanita di Korea Selatan dalam Carta Hanteo untuk separuh pertama tahun 2015.

## Lagu

## Carta

### Carta mingguan

### Carta bulanan

## Jualan dan pengiktirafan

## Sejarah keluaran

## Rujukan